समस्याएँ तब उत्पन्न होती हैं जब सिद्धांतकार इसे एक बड़े समूह जैसे किसी राष्ट्र पर लागू करने का प्रयास करते हैं, जो कई छोटे समूहों से बना होता है। वास्तव में, इतिहास में ऐसा भी कई बार हुआ है जब बाहरी संघर्ष के समय घरेलू समूहों के बीच अशांति और अधिक बढ़ गई हो। उदाहरण के लिए, प्रथम विश्व युद्ध के दौरान रूसमें आंतरिक समस्याएँ बढ़ गईं, जिस कारण अंततः बोल्शेविक क्रांति संभव हो पाई।कुछ लोग यह भी तर्क देते हैं कि ऐसा ज़रूरी नहीं है कि सरकार यथेच्छित समय पर अंतरराष्ट्रीय संघर्ष भड़का पाए। हालांकि अंतर्राष्ट्रीय समुदाय के बीच संघर्ष हमेशा से चलता आ रहा है, लेकिन ऐसा नहीं होता कि युद्ध हर संघर्ष का अनिवार्य परिणाम हो। ऐसा भी हो सकता है कि लोग सरकार पर अनावश्यक रूप से भड़काऊ होने का इल्ज़ाम लगाने लग जाएँ।